### Resume

Trafiksikkerhedsplanen er kommunens ambitioner og målsætninger for trafiksikkerhed. Hvert år er der hertil udarbejdet en handlingsplan for det aktuelle år med prioriteringslister for de relaterede økonomiske puljer. Teknisk Udvalg har tidligere drøftet prioriteringsmodellen. Forvaltningen præsenterer en nærmere gennemgang at modellen for prioritering af stier og mulige justeringer heraf.

### Sagsfremstilling

Teknisk Udvalg drøftede den 21. juni 2022 punkt nr. 141, temaoplæg – prioriteringsmodeller til Trafiksikkerhedsplan 2021-2024.

Byrådet godkendte den 23. november 2022 punkt nr. 199, anlægsbevilling – trafiksikkerhedsplan 2021-2024 – handleplan 2023. I sagen blev kommende prioriteringer i de tre puljer mindre anlægsprojekter, skolevejsprojekter og stiprojekter godkendt.

Trafiksikkerhedsplanen er grundlaget for trafiksikkerhedsarbejdet i kommunen. Med trafiksikkerhedsplanen kan der ydes en systematisk og sammenhængende indsats på trafiksikkerhedsområdet, mod de mål og visioner, der er opsat for trafiksikkerheden såvel landsdækkende som lokalt. For at sikre en realisering af trafiksikkerhedsplan 2021-2024, udarbejdes der hvert år en tilhørende handlingsplan. I handlingsplanen er der et forslag til prioritering af projekterne og indsatserne på trafiksikkerhedsområdet.

Prioritering af mindre anlægsprojekter, skolevejsprojekter og stiprojekter prioriteres ud fra flere forhold inddelt i vægtning, parametre og effekt. Prioriteringen fremgår af handlingsplan 2023.

Teknisk Udvalg har tidligere drøftet prioriteringsmodellerne med baggrund i mindre anlægsprojekter og skolevejsprojekter. Forvaltningen præsenterer på udvalgsmødet en nærmere forklaring til prioriteringsmodellen for stiprojekter og mulige justeringer heraf.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Trafiksikkerhedsplanen er med til at definere hvordan vi sikre trafiksikkerhed generelt, samt hvordan vi med trafiksikkerhed kan skabe mere tryghed i trafikken for alle. En væsentlig del er at gøre forholdene bedre for cyklister og gående til gavn for den enkelte borger og den grønne mobilitet.

### Teknik- og Miljødirektøren indstiller,

|  |  |
| --- | --- |
| at | udvalget drøfter og tager stilling til principperne i prioriteringsmodellen for stiprojekter. |

### Beslutning

Drøftet.

Thomas Kjeldsen var fraværende.